“Ek kan nie wag om by die Madeliefie Makietie op te tree nie. Ek sien dit is so gewild, so ek is baie opgewonde,” sê die gewilde sangeres, Juanita du Plessis, oor dié fees wat op Vrydag, 29 en Saterdag, 30 September plaasvind.
Lee Scott sê op sy beurt: “Ek kan nie meer wag om julle by die Madeliefie Makietie te sien nie. Ek is mal oor daardie deel van Suid-Afrika. Ek tel letterlik die dae af.”
“Kry vir ons op die Weskus by die Makietie. Jy sal vir jouself moet kom kyk op 30 September,” skerts Emo Adams.
Strandfontein het ook ’n nuwe voorkoms, met die A-blok kampterrein wat oorgedoen is vir die feesgangers wat hierdie juweel-dorpie gaan besoek. Die A-blok is herstel, gras is onlangs geplant en dit lyk ongelooflik met die nuwe ablusiegeriewe en chalets wat ook deur die fees-organiseerders, in samewerking met die Matzikama-munisipaliteit, oorgedoen is.
“Ek kan nie wag vir die fees nie. Dit gaan een groot jol wees,” vertel die sanger, Pieter Koen, opgewonde.